***Α’ ΔΗΜΟΤΙΚΟ ΕΚΑΛΗΣ   
ΕΞΟΡΜΗΣΕΙΣ-ΕΚΔΗΛΩΣΕΙΣ ΝΟΕΜΒΡΙΟΥ 2016***

Παρασκευή 4 Νοεμβρίου 2016- Α’ τάξη:  
  
Βιωματικό Σχολείο: «Αγαπώ το σώμα μου, τρέφομαι σωστά!»

Την Παρασκευή 4 Νοεμβρίου 2016 οι μαθητές της Α’ τάξης του Α’ Αρσακείου-Τοσιτσείου Δημοτικού Εκάλης θα επισκεφτούν το Βιωματικό Σχολείο, ολοκληρώνοντας το Πρόγραμμα Διατροφής στο πλαίσιο του μαθήματος Αγωγής Υγείας. Εκεί παρακινούνται ώστε να αποκτήσουν σωστές διατροφικές συνήθειες και μια καλή ποιότητα ζωής, μέσα από την ισορροπημένη διατροφή και τη σωματική άσκηση, με δραστηριότητες όπως κουκλοθεατρκή παράσταση, μουσικοκινητικά παιχνίδια και γνωριμία με τη Μεσογειακή Πυραμίδα Διατροφής.

**2)Δευτέρα, 7 Νοεμβρίου 2016 - ΣΤ’ τάξη:**

**Μουσείο Ηρακλειδών**

Τη Δευτέρα 7 Νοεμβρίου 2016 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Ηρακλειδών. Το πρόγραμμα: «Επιστήμη, Τέχνη και Μαθηματικά» αποτελεί συμπλήρωμα της σχολικής διδασκόμενης ύλης στην κατεύθυνση της διδακτικής διαθεματικότητας και στοχεύει στην ανάπτυξη της διερευνητικής σκέψης των μαθητών σ’ ένα περιβάλλον ελεύθερης αναζήτησης κα άτυπης μάθησης.   
Το τμήμα Στ’1 θα παρακολουθήσει το πρόγραμμα: «Το παιχνίδι του φωτός και ο κόσμος των σκιών».  
Το Τμήμα Στ’2 θα παρακολουθήσει το πρόγραμμα: «Ανοίγοντας προοπτικές. Σχεδιάζω όπως ο Da Vinci».

**3) Δευτέρα 7 Νοεμβρίου –Παρασκευή 11 Νοεμβρίου 2016: Εβδομάδα Ευεργετών της Φιλεκπαιδευτικής Εταιρείας  
  
Αφιέρωμα στα 180 χρόνια της Φιλεκπαιδευτικής Εταιρείας**

Με αφορμή την Εορτή των Αρχαγγέλων Μιχαήλ και Γαβριήλ των Ταξιαρχών, τα Αρσάκεια-Τοσίτσεια Σχολεία Εκάλης κάθε χρόνο τιμούν τους ευεργέτες Μιχαήλ και Ελένη Τοσίτσα.  
Στο πλαίσιο αυτού του εορτασμού τα παιδιά θα γνωρίσουν την ιστορία του Σχολείου τους που χάνεται στα έτη ιδρύσεως του Ελληνικού Κράτους, θα μάθουν για τους ευεργέτες του Σχολείου που δώρισαν την περιουσία τους για να μορφωθούν τα Ελληνόπουλα, θα παρακολουθήσουν ομιλίες και θα κάνουν αφιερώματα σε πρόσωπα και γεγονότα. Φέτος το αφιέρωμα θα διανθιστεί και από δράσεις στη Βιβλιοθήκη του Α’ Αρσακείου-Τοσιτσείου Δημοτικού Εκάλης. Τέλος θα παρακολουθήσουν δοξολογία στη μνήμη των σπουδαίων δωρητών της Φιλεκπαιδευτικής Εταιρείας.

**4) Τρίτη, 8 Νοεμβρίου 2016 - Όλες οι τάξεις:   
  
Γιορτή Ταξιαρχών – Εκκλησιασμός**

Την Τρίτη 8 Νοεμβρίου 2016 οι μαθητές του Α’ Αρσακείου-Τοσιτσείου Δημοτικού Εκάλης θα παρακολουθήσουν δοξολογία στο θέατρο των Αρσακείων-Τοσιτσείων Σχολείων Εκάλης στη μνήμη των ευεργετών του Σχολείου μας Μιχαήλ και Ελένη Τοσίτσα.

**5) Πέμπτη 10 Νοεμβρίου 2016- Ε’ τάξη:**

**Σκιρώνειο Μουσείο**

Την Πέμπτη 10 Νοεμβρίου 2016 οι μαθητές της Ε’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Σκιρώνειο Μουσείο. Μελετώντας τα περιβαλλοντικά έργα του μουσείου οι μαθητές συζητούν, συμμετέχουν σε ποικίλες δράσεις που κυριαρχεί ο σεβασμός και η συνύπαρξη της ανθρώπινης δημιουργίας με αυτή της φύσης.

**6) Παρασκευή 11 Νοεμβρίου 2016-Β’ τάξη:**

**Ίδρυμα Μείζονος Ελληνισμού «Στη χώρα των δεινοσαύρων»**Την Παρασκευή 11 Νοεμβρίου 2016 οι μαθητές της Β’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Ίδρυμα Μείζονος Ελληνισμού.   
Τριάντα είδη δεινοσαύρων, πιστές αναπαραστάσεις σε φυσικό μέγεθος, θα προσφέρουν στους μαθητές ένα ενδιαφέρον και παράλληλα επιμορφωτικό θέαμα στη διαδραστική έκθεση, που φιλοξενείται στο Κέντρο Πολιτισμού «Ελληνικός Κόσμος». Εκεί θα βρεθούν αντιμέτωποι με τον φανταστικό κόσμο αυτών των πλασμάτων που κατοικούσαν στον πλανήτη μας πριν από 65 εκατομμύρια χρόνια.

Στο πλαίσιο της έκθεσης, η ομάδα των μουσειοπαιδαγωγών του «Ελληνικού Κόσμου» σχεδίασε και πραγματοποιεί παράλληλες εκπαιδευτικές δραστηριότητες και επιμορφωτικά παιχνίδια, μέσω των οποίων τα παιδιά θα μάθουν τα πάντα για τα τεράστια αυτά ερπετά, αλλά και για την εξέλιξη της ζωής στον πλανήτη μας.

**7) Τετάρτη 16 Νοεμβρίου 2016-Δ’ τάξη:**

**Ένεκα Παιδείας: «Το τρένο με τα συναισθήματα»**

Την Τετάρτη 16 Νοεμβρίου 2016 οι μαθητές της Δ’ τάξης του Α’ Αρσακείου Τοσιτσείου Δημοτικού Εκάλης θα επισκεφθούν το Ένεκα Παιδείας. «Το τρένο με τα συναισθήματα» ταξιδεύει στις χώρες των συναισθημάτων . Οι μικροί ταξιδιώτες θα γεμίσουν τα βαγόνια με επιθυμίες και όνειρα. Θα ταξιδέψουν στις χώρες του θύμου, της χαράς και … θα μάθουν να αναγνωρίσουν και να διαχειρίζονται τα συναισθήματά τους.

**8) Πέμπτη, 17 Νοεμβρίου 2016- Όλες οι τάξεις:**

Την Πέμπτη 17 Νοεμβρίου 2016 όλοι οι μαθητές του Α’ Αρσακείου-Τοσιτσείου Δημοτικού Εκάλης θα παρακολουθήσουν τη Γιορτή Πολυτεχνείου που παρουσιάζουν οι μαθητές του Β’ Αρσακείου-Τοσιτσείου Δημοτικού Εκάλης.

**9) Παρασκευή, 18 Νοεμβρίου 2016- Γ’ τάξη:**

Παρακολούθηση προγράμματος: «Αγαπώ το σώμα μου»

Την Παρασκευή 18 Νοεμβρίου 2016 στο πλαίσιο του μαθήματος Αγωγής Υγείας οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα παρακολουθήσουν πρόγραμμα με τίτλο: «Αγαπώ το σώμα μου». Η παρουσίαση θα γίνει στο σχολείο από την κ. Βασιλική Δημητρακοπούλου, ψυχολόγο και επιστημονική συνεργάτη της Μονάδας Εφηβικής Υγείας του Νοσοκομείου Παίδων Π. & Α. Κυριακού.

**10) Τρίτη, 22 Νοεμβρίου 2016- Α’ τάξη:**

**Ο μαγικός κόσμος της όπερας**

Την Τρίτη 22 Νοεμβρίου 2016 οι μαθητές του Α’ Αρσακείου-Τοσιτσείου Δημοτικού Εκάλης θα παρακολουθήσουν τη μουσική παράσταση: «Ο μαγικός κόσμος της όπερας».  
Το φωνητικό σύνολο «8tetto» παρουσιάζει μια μουσική παράσταση με θέμα την όπερα και δίνει τη δυνατότητα στα παιδιά της Α’ τάξης να κατανοήσουν την τέχνη του μουσικού θεάτρου συμμετέχοντας ενεργά. Ένα ντουέτο κλασικών τραγουδιστών και ένας πιανίτσας παρουσιάζουν μια παράσταση γεμάτη ιστορίες και τραγούδια από την όπερα. Τα παιδιά παίζουν ενεργό ρόλο στην εξέλιξη της ιστορίας, αφού καθοδηγούν τους ήρωες, χορεύουν μαζί τους και μαθαίνουν με διασκεδαστικό τρόπο:

-Τι είναι η όπερα;  
-Τι κάνει ένας μαέστρος;

-Μπορούν οι «γάτες» να τραγουδήσουν όπερα;

-Τι χρειάζεται να έχουν για να πάνε σε ένα «πριγκηπικό βαλς»;  
-Πως μπορούν να ταξιδέψουν με ένα τραγούδι;

**11) Δευτέρα, 28 Νοεμβρίου 2016- Γ’ τάξη:**

**Μουσείο Σχολικής Ζωής**

Τη Δευτέρα 28 Νοεμβρίου 2016, οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα βιώσουν ένα ταξίδι στο σχολείο του περασμένου αιώνα, στην περιπέτεια της ελληνικής γλώσσας, στο ρόλο του αυστηρού δασκάλου-«αυθεντία» και στη σχέση του με τους μαθητές, στη θέση των κοριτσιών στην εκπαίδευση. Ένα ταξίδι στις συνήθειες, στις σχέσεις, στις προκαταλήψεις, στις παιδαγωγικές μεθόδους και στην σχολική καθημερινότητα μιας άλλης εποχής.   
Ο εξοπλισμός μιας παλιάς σχολικής τάξης, τα «εργαλεία» των μαθητών και των εκπαιδευτικών, ένα θέατρο από χαρτί και μια κούκλα δίνουν το ερέθισμα για μικρές αφηγήσεις στο μουσείο. Καλούν τους μαθητές   
να τις ανακαλύψουν, αλλά και να συνθέσουν νέες μέσα από το λόγο και την κίνηση.

**12) Τρίτη, 29 Νοεμβρίου 2016- Στ’2 τάξη:**

**Συνάντηση με συγγραφέα**

Την Τρίτη 29 Νοεμβρίου 2016, στο πλαίσιο της Φιλαναγνωσίας και της διαθεματικής προσέγγισης «Το έπος του ’40 στη λογοτεχνία», οι μαθητές της Στ’2 τάξης του Α’ Αρσακείου-Τοσιτσείου Δημοτικού Εκάλης θα συναντηθούν με τη συγγραφέα του βιβλίου «Όταν έφυγαν τ’ αγάλματα» Αγγελική Δαρλάση.